# Úradný vestník C 165A/2019

| | ISSN 1977-1037 |
| --- | --- |
| Úradný vestník
  Európskej únie | C 165A |
| | |
| Slovenské vydanie | Informácie a oznámenia | Ročník 6214. mája 2019 |

ISSN 1977-1037

Úradný vestník

Európskej únie

C 165A

Slovenské vydanie

Informácie a oznámenia

Ročník 6214. mája 2019

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | n/a |
| 2019/C 165 A/01 | Oznámenie o voľnom pracovnom mieste na pozíciu výkonného riaditeľa Európskej agentúry pre lieky (EMA) v Amsterdame (dočasný zamestnanec — platová trieda AD 14) COM/2019/20037 | 1 |

Obsah

Strana

V   Oznamy

ADMINISTRATÍVNE POSTUPY

n/a

2019/C 165 A/01

Oznámenie o voľnom pracovnom mieste na pozíciu výkonného riaditeľa Európskej agentúry pre lieky (EMA) v Amsterdame (dočasný zamestnanec — platová trieda AD 14) COM/2019/20037

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

n/a

| 14.5.2019 | SK | Úradný vestník Európskej únie | CA 165/1 |
| --- | --- | --- | --- |

14.5.2019

SK

Úradný vestník Európskej únie

CA 165/1

---

Oznámenie

o voľnom pracovnom mieste na pozíciu výkonného riaditeľa Európskej agentúry pre lieky (EMA)

v Amsterdame (dočasný zamestnanec — platová trieda AD 14)

COM/2019/20037

(2019/C 165 A/01)

Kto sme

Európska agentúra pre lieky (EMA), zriadená nariadením Európskeho parlamentu a Rady (ES) č. 726/2004 (1), je zodpovedná za koordináciu povoľovania liekov na humánne použitie a na veterinárne použitie, dozoru a dohľadu nad týmito liekmi v Európskej únii (EÚ) prostredníctvom činnosti vedeckých výborov a rozsiahlej siete odborníkov, ktorú jej členské štáty poskytujú k dispozícii.

Ďalšie informácie nájdete na tejto webovej stránke: http://www.ema.europa.eu/

Čo ponúkame

Výkonný riaditeľ je zákonným zástupcom a verejným predstaviteľom agentúry a zodpovedá sa správnej rade zriadenej podľa článku 65 nariadenia o zriadení Európskej agentúry pre lieky. Bude viesť a riadiť agentúru a niesť celkovú zodpovednosť za jej činnosť, pričom bude dbať na dosahovanie cieľov agentúry.

Bez toho, aby boli dotknuté príslušné právomoci Európskej komisie a správnej rady, výkonný riaditeľ je pri vykonávaní svojich povinností úplne nezávislý.

Medzi osobitné povinnosti výkonného riaditeľa patrí:

| — | každodenná správa agentúry, ktorá na rok 2018 disponuje rozpočtom vo výške 338 miliónov EUR a zamestnáva 810 zamestnancov, |
| --- | --- |

—

každodenná správa agentúry, ktorá na rok 2018 disponuje rozpočtom vo výške 338 miliónov EUR a zamestnáva 810 zamestnancov,

| — | riadenie agentúry v súlade s nariadením o jej zriadení, s platnými právnymi predpismi a s rozhodnutiami jej správnej rady, |
| --- | --- |

—

riadenie agentúry v súlade s nariadením o jej zriadení, s platnými právnymi predpismi a s rozhodnutiami jej správnej rady,

| — | prevzatie všeobecnej zodpovednosti za účinné a efektívne riadenie zamestnancov agentúry a podpora dobrého tímového ducha a pracovného prostredia, |
| --- | --- |

—

prevzatie všeobecnej zodpovednosti za účinné a efektívne riadenie zamestnancov agentúry a podpora dobrého tímového ducha a pracovného prostredia,

| — | riadenie všetkých zdrojov agentúry potrebných na vykonávanie činností jej výborov vrátane zabezpečenia dostupnosti príslušnej vedeckej a technickej podpory, |
| --- | --- |

—

riadenie všetkých zdrojov agentúry potrebných na vykonávanie činností jej výborov vrátane zabezpečenia dostupnosti príslušnej vedeckej a technickej podpory,

| — | vypracovanie stratégie agentúry a návrhov pracovných programov a podávanie správ o ich smerovaní a postupoch na stanovenie politiky správnej rade, |
| --- | --- |

—

vypracovanie stratégie agentúry a návrhov pracovných programov a podávanie správ o ich smerovaní a postupoch na stanovenie politiky správnej rade,

| — | podávanie správ o vykonávaní pracovných programov a rozhodnutí prijatých správnou radou, |
| --- | --- |

—

podávanie správ o vykonávaní pracovných programov a rozhodnutí prijatých správnou radou,

| — | prevzatie všeobecnej zodpovednosti za celkovú realizáciu úloh pridelených agentúre vrátane dohľadu nad kvalitou jej vnútorných kontrolných a riadiacich systémov, |
| --- | --- |

—

prevzatie všeobecnej zodpovednosti za celkovú realizáciu úloh pridelených agentúre vrátane dohľadu nad kvalitou jej vnútorných kontrolných a riadiacich systémov,

| — | príprava a plnenie rozpočtu agentúry v súlade s rámcovým nariadením o rozpočtových pravidlách (2) pre agentúry a zabezpečovanie jej efektívneho riadenia v súlade so zásadou riadneho finančného hospodárenia, |
| --- | --- |

—

príprava a plnenie rozpočtu agentúry v súlade s rámcovým nariadením o rozpočtových pravidlách (2) pre agentúry a zabezpečovanie jej efektívneho riadenia v súlade so zásadou riadneho finančného hospodárenia,

| — | prevzatie všeobecnej zodpovednosti za finančné záležitosti agentúry, medzi ktoré patria okrem iného účtovné závierky a rozhodnutia o financovaní, |
| --- | --- |

—

prevzatie všeobecnej zodpovednosti za finančné záležitosti agentúry, medzi ktoré patria okrem iného účtovné závierky a rozhodnutia o financovaní,

| — | zastupovanie agentúry a komunikácia s rôznymi zainteresovanými stranami a verejnosťou v súvislosti so všetkými otázkami v rozsahu pôsobnosti agentúry, |
| --- | --- |

—

zastupovanie agentúry a komunikácia s rôznymi zainteresovanými stranami a verejnosťou v súvislosti so všetkými otázkami v rozsahu pôsobnosti agentúry,

| — | zabezpečovanie spolupráce s Európskou komisiou, Európskym parlamentom a členskými štátmi, ako aj s príslušnými orgánmi členských štátov, ktoré vykonávajú podobné úlohy ako EMA, |
| --- | --- |

—

zabezpečovanie spolupráce s Európskou komisiou, Európskym parlamentom a členskými štátmi, ako aj s príslušnými orgánmi členských štátov, ktoré vykonávajú podobné úlohy ako EMA,

| — | zabezpečenie dodržiavania termínov stanovených v právnych predpisoch Únie pre prijímanie stanovísk agentúrou, |
| --- | --- |

—

zabezpečenie dodržiavania termínov stanovených v právnych predpisoch Únie pre prijímanie stanovísk agentúrou,

| — | zabezpečenie primeranej koordinácie medzi výbormi agentúry, |
| --- | --- |

—

zabezpečenie primeranej koordinácie medzi výbormi agentúry,

| — | vykonávanie úloh stanovených v nariadení Európskeho parlamentu a Rady (ES) č. 1901/2006 (3), pokiaľ ide o výskumné pediatrické plány a výnimky. |
| --- | --- |

—

vykonávanie úloh stanovených v nariadení Európskeho parlamentu a Rady (ES) č. 1901/2006 (3), pokiaľ ide o výskumné pediatrické plány a výnimky.

| — | zabezpečenie sekretariátu pre správnu radu. |
| --- | --- |

—

zabezpečenie sekretariátu pre správnu radu.

Koho hľadáme (výberové kritériá)

Uchádzači by mali mať:

| a) | Skúsenosti v oblasti riadenia, najmä:






  — | silné vodcovské schopnosti umožňujúce viesť dôležitú organizáciu na strategickej, ako aj operatívnej riadiacej úrovni v dynamickom a meniacom sa vedeckom prostredí, |
| --- | --- | --- |

a)

Skúsenosti v oblasti riadenia, najmä:

—

silné vodcovské schopnosti umožňujúce viesť dôležitú organizáciu na strategickej, ako aj operatívnej riadiacej úrovni v dynamickom a meniacom sa vedeckom prostredí,

| — | vynikajúcu schopnosť rozvíjať a realizovať strategickú víziu, stanovovať ciele a motivovať a viesť veľké tímy v multikultúrnom a mnohojazyčnom prostredí, s prihliadnutím na premiestnenie agentúry do nového sídla, |
| --- | --- |

—

vynikajúcu schopnosť rozvíjať a realizovať strategickú víziu, stanovovať ciele a motivovať a viesť veľké tímy v multikultúrnom a mnohojazyčnom prostredí, s prihliadnutím na premiestnenie agentúry do nového sídla,

| — | veľmi dobrú spôsobilosť prijímať rozhodnutia vrátane spôsobilosti prijímať rozhodnutia v komplexnom politickom prostredí a núdzových situáciách, |
| --- | --- |

—

veľmi dobrú spôsobilosť prijímať rozhodnutia vrátane spôsobilosti prijímať rozhodnutia v komplexnom politickom prostredí a núdzových situáciách,

| — | preukázateľnú schopnosť v oblasti rozpočtového, finančného a personálneho riadenia v národnom, európskom a/alebo medzinárodnom kontexte, |
| --- | --- |

—

preukázateľnú schopnosť v oblasti rozpočtového, finančného a personálneho riadenia v národnom, európskom a/alebo medzinárodnom kontexte,

| — | preukázateľný záujem presadzovať základné zásady agentúry, teda otvorenosť, transparentnosť, nezávislosť a vedeckú excelentnosť. |
| --- | --- |

—

preukázateľný záujem presadzovať základné zásady agentúry, teda otvorenosť, transparentnosť, nezávislosť a vedeckú excelentnosť.

| b) | Technické znalosti, najmä:






  — | dôkladnú znalosť európskych farmaceutických právnych predpisov, |
| --- | --- | --- |

b)

Technické znalosti, najmä:

—

dôkladnú znalosť európskych farmaceutických právnych predpisov,

| — | skúsenosti a prax v jednej alebo vo viacerých týchto oblastiach: zdravotnícka veda, medicína, lekárske vedy, farmakológia, farmaceutické vedy, veterinárne vedy sú výhodou. V ideálnom prípade by tieto skúsenosti mali byť nadobudnuté v národnej, európskej alebo medzinárodnej verejnej správe zahŕňajúcej kontakty s farmaceutickým priemyslom, |
| --- | --- |

—

skúsenosti a prax v jednej alebo vo viacerých týchto oblastiach: zdravotnícka veda, medicína, lekárske vedy, farmakológia, farmaceutické vedy, veterinárne vedy sú výhodou. V ideálnom prípade by tieto skúsenosti mali byť nadobudnuté v národnej, európskej alebo medzinárodnej verejnej správe zahŕňajúcej kontakty s farmaceutickým priemyslom,

| — | dobrú znalosť európskych inštitúcií a ich fungovania a vzájomného pôsobenia. |
| --- | --- |

—

dobrú znalosť európskych inštitúcií a ich fungovania a vzájomného pôsobenia.

| c) | Komunikačné a vyjednávacie schopnosti, najmä:






  — | schopnosť komunikovať efektívne a plynule transparentným a otvoreným spôsobom so zainteresovanými stranami vrátane žurnalistov, verejnosti, európskych, medzinárodných, vnútroštátnych a miestnych orgánov, medzinárodných organizácií atď., |
| --- | --- | --- |

c)

Komunikačné a vyjednávacie schopnosti, najmä:

—

schopnosť komunikovať efektívne a plynule transparentným a otvoreným spôsobom so zainteresovanými stranami vrátane žurnalistov, verejnosti, európskych, medzinárodných, vnútroštátnych a miestnych orgánov, medzinárodných organizácií atď.,

| — | solídne skúsenosti pri vyjednávaniach na vysokej úrovni v medzinárodnom prostredí, |
| --- | --- |

—

solídne skúsenosti pri vyjednávaniach na vysokej úrovni v medzinárodnom prostredí,

| — | vynikajúce schopnosti v oblasti medziľudských vzťahov a schopnosť udržiavať primerané vzťahy s inštitúciami EÚ a s príslušnými orgánmi členských štátov s cieľom zabezpečiť riadne fungovanie európskej siete pre lieky. |
| --- | --- |

—

vynikajúce schopnosti v oblasti medziľudských vzťahov a schopnosť udržiavať primerané vzťahy s inštitúciami EÚ a s príslušnými orgánmi členských štátov s cieľom zabezpečiť riadne fungovanie európskej siete pre lieky.

Kritériá, ktoré sú výhodou:

| — | vysokoškolské vzdelanie ako lekár, lekárnik alebo veterinár, |
| --- | --- |

—

vysokoškolské vzdelanie ako lekár, lekárnik alebo veterinár,

| — | skúsenosti získané v multikultúrnom prostredí. |
| --- | --- |

—

skúsenosti získané v multikultúrnom prostredí.

Čo musia uchádzači spĺňať (kritériá účasti)

Do výberovej fázy konania budú zaradení tí uchádzači, ktorí k dátumu uzávierky podávania prihlášok spĺňajú tieto kritériá:

| — | Štátna príslušnosť: uchádzači musia byť štátnym príslušníkom jedného z členských štátov Európskej únie alebo štátnym príslušníkom krajiny Európskeho hospodárskeho priestoru. |
| --- | --- |

—

Štátna príslušnosť: uchádzači musia byť štátnym príslušníkom jedného z členských štátov Európskej únie alebo štátnym príslušníkom krajiny Európskeho hospodárskeho priestoru.

| — | Vysokoškolské vzdelanie alebo diplom: uchádzači musia mať: |
| --- | --- |

—

Vysokoškolské vzdelanie alebo diplom: uchádzači musia mať:

| — | vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, alebo |
| --- | --- |

—

vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, alebo

| — | vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax (4): uchádzači musia mať aspoň 15-ročnú postgraduálnu prax na pozícii, na ktorej sa vyžaduje uvedené vzdelanie, aspoň 5 rokov tejto 15-ročnej odbornej praxe v oblasti, v ktorej pôsobí agentúra. |
| --- | --- |

—

Odborná prax (4): uchádzači musia mať aspoň 15-ročnú postgraduálnu prax na pozícii, na ktorej sa vyžaduje uvedené vzdelanie, aspoň 5 rokov tejto 15-ročnej odbornej praxe v oblasti, v ktorej pôsobí agentúra.

| — | Prax v riadiacej funkcii: minimálne päť rokov skúseností tejto 15-ročnej odbornej praxe musí byť získaných vo vysokej riadiacej funkcii (5). |
| --- | --- |

—

Prax v riadiacej funkcii: minimálne päť rokov skúseností tejto 15-ročnej odbornej praxe musí byť získaných vo vysokej riadiacej funkcii (5).

| — | Jazykové znalosti (6): uchádzači musia mať výbornú znalosť jedného z úradných jazykov Európskej únie a uspokojivú znalosť ďalšieho z týchto úradných jazykov v rozsahu potrebnom na plnenie svojich povinností. |
| --- | --- |

—

Jazykové znalosti (6): uchádzači musia mať výbornú znalosť jedného z úradných jazykov Európskej únie a uspokojivú znalosť ďalšieho z týchto úradných jazykov v rozsahu potrebnom na plnenie svojich povinností.

| — | Veková hranica: uchádzači musia byť v čase konečného termínu na podanie prihlášky schopní dokončiť plné päťročné funkčné obdobie v súlade s článkom 47 písm. a) Podmienok zamestnávania ostatných zamestnancov Európskej únie (7). |
| --- | --- |

—

Veková hranica: uchádzači musia byť v čase konečného termínu na podanie prihlášky schopní dokončiť plné päťročné funkčné obdobie v súlade s článkom 47 písm. a) Podmienok zamestnávania ostatných zamestnancov Európskej únie (7).

Nezávislosť a vyhlásenie o záujmoch

Od výkonného riaditeľa sa bude vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť. Uchádzači musia v žiadosti uviesť, že sú ochotní predložiť takéto vyhlásenie.

Vzhľadom na osobitnú povahu funkcie musia uchádzači pozvaní na pohovor v rámci predbežného výberu podpísať vyhlásenie o súčasných alebo budúcich záujmoch, ktoré by mohli ohroziť ich nezávislosť.

V súlade s článkom 16 služobného poriadku (8), ktorého ustanovenia sa analogicky uplatňujú na dočasných zamestnancov, je výkonný riaditeľ aj po odchode zo služby viazaný povinnosťou správať sa čestne a rozvážne, pokiaľ ide o prijatie niektorých poverení alebo výhod.

Zahŕňa to aj povinnosť informovať správnu radu agentúry v dostatočnom predstihu o úmysle zapojiť sa do pracovnej činnosti, či už zárobkovej alebo nezárobkovej, počas dvoch rokov po odchode zo služby. Ak táto činnosť súvisí s prácou vykonávanou počas posledných troch rokov služby a mohla by viesť ku konfliktu s legitímnymi záujmami agentúry, správna rada agentúry môže so zreteľom na záujmy služby zakázať vykonávanie činnosti alebo vydať súhlas za podmienok, ktoré pokladá za primerané.

Výber a vymenovanie

Výkonného riaditeľa vymenuje správna rada EMA na základe zoznamu vyhotoveného Európskou komisiou po tom, ako predložil vyhlásenie Európskemu parlamentu a odpovedal na jeho otázky.

Európska komisia bude organizovať výberové konanie v súlade so svojím postupom výberu zamestnancov a ich prijímania do služobného pomeru (pozri: Document on Senior Officials Policy – Dokument o politike týkajúcej sa riadiacich pracovníkov (9)). Na tento účel vytvorí porotu predbežného výberu, ktorá preskúma všetky prihlášky, vykoná prvé overenie splnenia kritérií účasti uchádzačmi, pričom zohľadní uvedené výberové kritéria a určí uchádzačov na prvý pohovor, ktorí najlepšie spĺňajú profil z hľadiska požiadaviek pre toto pracovné miesto. Na základe týchto pohovorov porota predbežného výberu zostaví zoznam uchádzačov na prípadné ďalšie pohovory s Poradným výborom Európskej komisie pre vymenúvanie. Na základe záverov poroty predbežného výberu poradný výbor pozve určitý počet uchádzačov na pohovor. Uchádzači, ktorí boli pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov.

Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie výkonného riaditeľa agentúry EMA.

Uchádzači, ktorí sa dostanú do užšieho výberu Poradného výboru pre vymenúvanie, budú pozvaní na pohovor s komisárom zodpovedným za zdravie a bezpečnosť potravín (10).

Po týchto pohovoroch Európska komisia schváli zoznam uchádzačov a oznámi ho správnej rade agentúry. Uchádzačov upozorňujeme, že zaradenie do zoznamu Európskej komisie nie je zárukou vymenovania.

Správna rada agentúry EMA sa môže rozhodnúť pozvať na pohovor uchádzačov uvedených na zozname Komisie a vymenovať jedného z nich do funkcie výkonného riaditeľa. Pred týmto vymenovaním však bude nominovaný uchádzač vyzvaný, aby predstúpil pred príslušný výbor Európskeho parlamentu a odpovedal na jeho otázky.

Okrem už uvedených pohovorov sa od uchádzačov môže požadovať absolvovanie ďalších pohovorov alebo testov.

Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetnej inštitúcie sa výberové konanie uskutoční iba v anglickom a/alebo vo francúzskom jazyku (11).

Rovnosť príležitostí

Európska únia uplatňuje politiku rovnosti príležitostí a nediskriminácie v súlade s článkom 1d služobného poriadku (12). Vynakladá veľké úsilie na to, aby predišla akejkoľvek forme diskriminácie vo svojich postupoch pri prijímaní do zamestnania, a aktívne podporuje prihlášky žien.

Podmienky zamestnávania

Riaditeľ bude vymenovaný na pozíciu dočasného zamestnanca EMA v platovej triede AD 14 podľa článku 2 písm. a) Podmienok zamestnávania ostatných zamestnancov Európskej únie (13) na obdobie piatich rokov, ktoré je možné raz predĺžiť.

Miestom zamestnania je Amsterdam (14), kde má EMA sídlo.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax vo vysokej riadiacej funkcii, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na ďalej uvedenej webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K prihláške treba pripojiť životopis vo formáte PDF a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie vám bude doručený e-mail: o potvrdení registrácie prihlášky. Ak nedostanete potvrdzujúci e-mail:, znamená to, že prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o viac informácií a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu.

Dátum uzávierky registrácie

Dátum uzávierky registrácie je 13. júna 2019 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už registrácia nebude možná. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný. Akákoľvek otázka sa musí adresovať sekretariátu príslušnej komisie.

Ochrana osobných údajov

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (ES) č. 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov. Týka sa to najmä dôverného charakteru a bezpečnosti takýchto údajov (15).

---

(1)  Nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Únie pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (Ú. v. EÚ L 136, 30.4.2004, s. 1), http://eur-lex.europa.eu/LexUriServ/LexUriServ.do?uri=OJ:L:2004:136:0001:0033:en:PDF.

(2)  Delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (Ú. v. EÚ L 328, 7.12.2013, s. 42).

(3)  Nariadenie Európskeho parlamentu a Rady (ES) č. 1901/2006 z 12. decembra 2006 o liekoch na pediatrické použitie, ktorým sa mení a dopĺňa nariadenie (EHS) č. 1768/92, smernica 2001/20/ES, smernica 2001/83/ES a nariadenie (ES) č. 726/2004 (Ú. v. EÚ L 378, 27.12.2006, s. 1).

(4)  Odborná prax sa ráta od dátumu, od ktorého daná osoba spĺňa minimálne požiadavky na prijatie. Každé obdobie je možné zarátať iba raz a uznané roky štúdia alebo odbornej praxe sa nesmú prekrývať s inými rokmi štúdia alebo odbornej praxe. Odborná činnosť vykonávaná na polovičný úväzok sa vypočítava pro rata na základe uznaného percentuálneho podielu odpracovaných hodín.

(5)  Uchádzači by mali aspoň v prípade týchto piatich rokov, počas ktorých nadobudli prax vo vysokej riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií, 2. počet zamestnancov, ktorých v týchto pozíciách riadili, 3. výšku spravovaného rozpočtu a 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené, a počet zamestnancov rovnakého zaradenia.

(6)  http://eur-lex.europa.eu/legal-content/SK/TXT/PDF/?uri=CELEX:01958R0001-20130701&qid=1408533709461&from=SK,

(7)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(8)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(9)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(10)  Pokiaľ príslušný člen Komisie v súlade s rozhodnutím Komisie z 5. decembra 2007 [PV(2007) 1811] nedelegoval túto úlohu na iného člena Komisie.

(11)  Výberové komisie zaistia, aby neboli zvýhodnení uchádzači, pre ktorých je jeden z týchto jazykov rodným jazykom.

(12)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(13)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(14)  Od 1. júla 2018 predstavuje opravný koeficient, ktorý sa uplatňuje na odmeny a dôchodky úradníkov a ostatných zamestnancov Európskej únie, pre Holandsko 109,9 %. Tento koeficient sa každoročne reviduje.

(15)  Nariadenie Európskeho parlamentu a Rady (ES) č. 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---